Venusa Viljamsa

Venusa Ebonija Starra Viljamsa (; dzimusi  Linvudā, ASV) ir amerikāņu tenisiste. Bijusi pasaules pirmā rakete 2002. gadā. Viņas jaunākā māsa Serīna Viljamsa bieži tiek vērtēta kā visu laiku vislabākā tenisiste.

 Karjera 
Profesionāles karjeru V. Viljamsa sāka 1994. gada oktobrī. Bijusi pasaules pirmā raktete gan WTA vienspēļu, gan dubultspēļu rangā.

Karjerā V. Viljamsa ir uzvarējusi 49 vienspēļu un 22 dubultspēļu WTA turnīros, tai skaitā uzvarējusi septiņos Grand Slam vienspēļu turnīros (piecas reizes Vimbldonā un divas — ASV atklātajā čempionātā) un 14 dubultspēļu turnīros. Dubultspēlēs parasti spēlēja pārī ar māsu Serīnu. Piedalījusies piecās olimpiskajās spēlēs (, , , , ). 2000. gadā Sidnejā uzvarējusi gan vienspēlēs, gan dubultspēlēs, vēl dubultspēlēs uzvarējusi 2008. gadā Pekinā un 2012. gadā Londonā. 2016. gada olimpiskajās spēlēs izcīnīja sudraba medaļu jauktajās dubultspēlēs.

2023. gadā V. Viljamsa aizvadīja savu 30. sezonu WTA tenisa turnīros, tomēr sezonas laikā nācās daudz cīnīties ar traumām. Sezonu viņa noslēdza 412. vietā WTA rangā. 2024. gadā viņa piedalījās divos turnīros, abos zaudējot pirmajā kārtā.

2025. gada jūlijā, pēc vairāk nekā gada pauzes turnīros, V. Viljamsa spēlēja Washington Open, kur viņai izdevās pārvarēt pirmo kārtu gan vienspēlēs, gan dubultspēlēs. Viņa spēlēja arī ASV atklātajā čempionātā, kur bija vecākā spēlētāja kopš 1981. gada, kad turnīrā 47 gadu vecumā piedalījās Renē Ričardsa. Savā pirmajā Grand Slam spēlē kopš 2023. gada viņa piekāpās Karolīnai Muhovai no Čehijas.

2026. gada sākumā V. Viljamsa saņēma īpašo ielūgumu dalībai Austrālijas atklātajā čempionātā, bet turnīrā izstājās pēc zaudējuma pirmajā kārtā.

 Vietas Grand Slam turnīros 

|}

|}

 Atsauces 

 Ārējās saites 







Kategorija:1980. gadā dzimušie
Kategorija:Kalifornijā dzimušie
Kategorija:ASV tenisisti
Kategorija:2000. gada vasaras olimpisko spēļu dalībnieki
Kategorija:2004. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:2016. gada vasaras olimpisko spēļu dalībnieki
Kategorija:ASV olimpiskie zelta medaļnieki
Kategorija:ASV olimpiskie sudraba medaļnieki
Kategorija:Olimpiskie sudraba medaļnieki tenisā
Kategorija:Olimpiskie zelta medaļnieki tenisā